Ek rig hierdie skrywe na aanleiding van die gay-debat wat die bladsye van die Kerkbode die afgelope tyd oorheers.
Wat ’n persoon agter geslote deure doen as hy saans tuis is, het absoluut niks met enige een van ons te doen nie en geeneen van ons is in ’n posisie om te oordeel nie. Of die persoon aanlyn dobbel, sy vrou en gesin emosioneel afkraak en mishandel, haar dalk slaan, pornografie kyk of gay is, is verborge vir almal en daarom kan ons nie ’n oordeel vel nie. Dit is tyd om eerlik te wees en die skynheiligheid te laat staan, kom ons beweeg aan.